### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2023 til 2026 er der afsat et samlet rådighedsbeløb på 75,0 mio. kr. til ekstraordinær vedligeholdelse af velfærdsbygninger. Der søges om en anlægsbevilling på 1,0 mio. kr. til indledende forundersøgelser, rådgivning med videre til ekstraordinær vedligeholdelse af Firhøjskolen og Carina Klausen.

## Indstillinger

Direktøren indstiller, at der gives en anlægsbevilling på i alt 1,0 mio. kr. til indledende forundersøgelser, rådgivning med videre i forbindelse med ekstraordinær vedligeholdelse af Firhøjskolen og Firhøjhallen, finansieret af rådighedsbeløbet i 2023 til ekstraordinær vedligeholdelse af velfærdsbygninger.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2023 til 2026 er der afsat et samlet rådighedsbeløb på 75 mio. kr. til ekstraordinær vedligeholdelse af velfærdsbygninger.

Af budgetaftalen for 2023-2026 punkt U29 fremgår det, at:

*"Vores velfærdsbygninger vil vi gerne gøre bedre, da de fysiske rammer for børn, unge, ældre og personale gør en forskel.*

*Vi afsætter derfor 70 mio. kr. til en ekstraordinær indsats til forbedringer af de fysiske rammer.*

*Midler fordeles med 5 mio. kr. i 2023, 10 mio. kr. i 2024, 25 mio. kr. i 2025 og 30 mio. kr. i 2026.*

*Administrationen udarbejder årligt forslag, der kan rummes indenfor de afsatte rammer. De konkrete indsatser besluttes herefter af forligspartierne.*

*I 2023 målrettes midlerne til indsatser ved Firhøjskolen og Carina Klausen.*

*Kan kommunens samlede bruttoanlægsniveau fastholdes på 160,0 mio. kr. i 2023 løftes midlerne til vedligeholdelsen til 10,0 mio. kr. i 2023."*

Bruttoanlægsniveauet kan holdes på de 160 mio. kr. Derfor er der en samlet ramme på 75 mio. kr. til renovering og vedligehold af velfærdsbygninger.

Der søges om en anlægsbevilling på 1,0 mio. kr. til indledende forundersøgelser, rådgivning med videre til ekstraordinær vedligeholdelse af Firhøjskolen og Carina Klausen.

## Økonomiske konsekvenser

Der er afsat et rådighedsbeløb på i alt 75,0 mio. kr. til ekstraordinær vedligeholdelse af velfærdsbygninger i perioden 2023-2026. Det bemærkes, at restrådighedsbeløbet herefter udgør 74,0 mio. kr.

[adresse] bemærkninger er indarbejdet i sagen.

### Sagens forløb

17-04-2023 Teknik- og Miljøudvalget
Anbefales.
19-04-2023 Økonomiudvalget
Anbefales.